Diari Oficial de la Generalitat Valenciana


Sumari del DOGV 6791, del 07-06-2012 (2012/5565)

Informació pública de la Resolució 2057 de 30.05.2012 de continuïtat d'expedient d'obertura de fosa comuna ubicada al cementeri municipal.
------------------------------------------------------------------------------------------------------------------------------------------

### Dades del document

Número de DOGV
:   6791

Data del DOGV
:   07-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5565


Organisme emissor
:   Ajuntament de Paterna

Tipus de document
:   Anunci

Informació pública de la Resolució 2057 de 30.05.2012 de continuïtat d'expedient d'obertura de fosa comuna ubicada al cementeri municipal. [2012/5565]  
Resolució 2057 de data 30.05.2012 de continuïtat d'expedient, iniciat a instància de Josefa Celda Soler, d'obertura de fossa comuna ubicada en el cementeri municipal, la part dispositiva de la qual es transcriu textualment:  
  
Primer. Resoldre la continuïtat de l'expedient iniciat a instància de Josefa Celda Soler d'obertura de fossa comuna ubicada en el cementeri municipal, en concret, de la fossa identificada segons llibre registre de cementeri «1 esquerra fosses - 9» en què figura soterrat José Celda i més cadàvers en nombre indeterminat, en el «nínxol núm. 126, fila 1a - 011 esquerra» i, si és el cas, de la referida en l'informe elaborat per l'arqueòleg municipal en informe de data 9 de març de 2011, atés que no hi ha oposició a l'obertura de la fossa comuna, ja que el nombre d'autoritzacions d'obertura és superior al d'oposicions presentades per familiars directes de difunts que possiblement es troben en l'esmentada fossa.  
  
Segon. Instar Josefa Celda Soler a la prèvia aportació d'autoritzacions prèvies d'altres organismes així com de documentació i compliment de requisits previstos en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels que van patir persecució o violència durant la Guerra Civil i la Dictadura, i en especial, amb relació al protocol d'actuació en exhumacions de víctimes de la Guerra Civil i la Dictadura, publicat en el Butlletí Oficial de l'Estat número 232, de 27 de setembre de 2011, que com en la seua introducció s'estableix, ha de servir com a guia metodològica i procedimental, amb la finalitat de servir de referència per als que desitgen iniciar un procés de busca, recuperació i identificació de persones desaparegudes, en aquells casos en què no existisca un protocol d'actuació aprovat per la corresponent comunitat autònoma i, en tot cas, sense perjuí de l'obligat compliment de la normativa pròpia de les comunitats autònomes i de les administracions locals que poguera resultar d'aplicació i la resta de normativa que hi siga aplicable.  
  
Tercer. Aportada la documentació necessària i establida en la Llei 52/2007, de 26 de desembre, per la qual es reconeixen i amplien drets i s'estableixen mesures en favor dels que van patir persecució o violència durant la Guerra Civil i la Dictadura, i en especial, en el protocol d'actuació en exhumacions de víctimes de la Guerra Civil i la Dictadura, publicat en el BOE número 232, de 27 de setembre de 2011, es dictarà resolució d'ocupació temporal dels terrenys de titularitat pública que se citen a fi de procedir per la interessada a la prèvia localització del cadàver de José Celda i posterior exhumació.  
  
Quart. Que es procedisca per l'àrea tècnica a l'emissió de valoració econòmica de treballs per a desmuntar el monòlit del cementeri municipal col·locat en l'àrea afectada i restitució al seu estat original.  
  
Cinqué. Comunicar la present resolució a l'Administració de l'Estat a través de la Delegació del Govern de la Comunitat Autònoma Valenciana, en compliment del que disposa l'article 13.3 de la Llei 52/2007 de Memòria Històrica.  
  
Sisé. Notificar la present resolució als interessats que consten en l'expedient administratiu, Ministeri de la Presidència, Generalitat Valenciana, Jutjat de Primera Instància, Àrea de Promoció i Dinamització i Àrea Tècnica d'Infraestructures als efectes oportuns.  
  
  
Seté. Publicar anunci de la part resolutiva de la present resolució en el Butlletí Oficial de la Província i Diari Oficial de la Comunitat Valenciana als efectes oportuns.  
  
Paterna, 31 de maig de 2012.- L'alcalde president: Lorenzo Agustí Pons.